આ રીતે પાર્સલની જાણ થતાં ઉપલેટા પી.આઈ પલ્લાચાર્ય તથા પોલીસ સ્ટાફ ક્રિષ્ના શૈક્ષણિક સ્કૂલ ખાતે દોડી ગયો હતો, અને પાર્સલ બોમ્બ જોતા સંસ્થામાંથી દૂર પાર્સલ ખુલ્લા ગ્રાઉન્ડમાં લઈ જઈને સલામત જગ્યાએ રાખી દઈને આ પાર્સલ અંગે એસ પી ને જાણ કરી હતી. આ બનાવની જાણ એસપી તથા આઈજીને થતા મંગળવારે રાત્રે આર આર સેલ અને એલસીબીની ટીમે પણ સંસ્થામાં આવી હતી અને એફએસએલની ટીમ તથા જુનાગઢ બોમ્બ ડીફયુઝ કરી શકે તેવા નિષ્ણાતોની ટીમ બોલાવી હતી. બે દિવસ થયા આ કામગીરી પોલીસે છુપી રીતે કરતી હતી. બધુવારે રાત્રે કોઈ સમયે એફ.એસ.એલ.ની ટીમ અને બોમ્બ સ્કોડે આવીને આ બોમ્બ નિષ્ક્રિય બનાવી નાખ્યો હતો. સ્થળની મુલાકાતે આવેલા રેન્જ આઈ જી સુભાષ ચૌહાણે જણાવેલ હતું કે પાર્સલ બોમ્બમાં ૮ જીલેટીન ની સ્ટીક અને ૯ ફ્યુઝ હતા તથા ઇલેક્ટ્રોનિક સર્કિટ થી ફીટ કરેલ હતો અને પેકેટ માં રહેલ ચાપ દબાવતા જ વિસ્ફોટ થાય તેવો હતો.આ બોમ્બ વલ્લભ ડોબરીયા ના પરિવારને નુકસાન કરવા, ખતમ કરવા મોકલવામાં આવેલ હતો. ડોબરીયાને કોઈ દુશ્મન હોય તો અંગેની માહિતી ૪ દિવસ પછી પોલીસને જાણ કરવામાં મોડું કેમ થયું તે તથા અન્ય ઘણા બધા મુદ્દા ઉપર પોલીસ ચૂપકીથી તપાસ ચલાવી રહી છે. જાણવા મળ્યા મુજબ ડોબરીયાના બેગ્રાઉન્ડ વિશે પણ પોલીસ ઊંડાણપૂર્વક તપાસ ચલાવી રહી છે.